Schlooflied   Ida Preusch-Müller   (aus: Alles Haimet isch dy Lied)    Nacht, mit dyner linde Hand  tue my Büebli gaume,  trags e weng ins Wunderland,  loß es herlig traume.    Mond, chumm bring dy Silberschiff,  loß my Chind drin fahre;  bis zuem erschte Vogelpfiff  muesch mers guet bewahre.    Fahr mers bis an Morgestern,  fahr mers bis in Himmel;  chlaini Büebli ryte gern  uf de Wolkeschimmel.    Rytets bis ins Morgerot,  rytets zruck ins Bettli.   Schloof, my Chind, bis d Sunne stoht   goldig übrem Städtli.